№ 418-НҚ от 05.12.2024

**Қазақстан Республикасының аумағында**

**Кеден одағының «Май өнімдеріне арналған техникалық**

**регламент» (КО ТР 024/2011) техникалық регламентімен өзара байланысты Беларусь Республикасының, Қырғыз Республикасының және Ресей Федерациясының ұлттық (мемлекеттік)**

**стандарттарын қолдану туралы**

Қазақстан Республикасының 2018 жылғы 5 қазандағы № 183 «Стандарттау туралы» Заңының 27-бабының 1-тармағына, 2022 жылғы 29 наурыздағы № 53 «Кеден одағының «Май өнімдеріне арналған техникалық регламент» (КО ТР 024/2011) техникалық регламентінің талаптарын ерікті түрде сақтауды қамтамасыз ететін халықаралық және өңірлік (мемлекетаралық) стандарттар, ал олар болмаған жағдайда ұлттық (мемлекеттік) стандарттар тізбесін және Кеден одағының «Май өнімдеріне арналған техникалық регламент» (КО ТР 024/2011) техникалық регламентінің талаптарын қолдану және орындау, сондай-ақ техникалық реттеу объектілерінің сәйкестігін бағалау үшін қажетті зерттеулер (сынақтар) мен өлшеулердің ережелері мен әдістерін, оның ішінде сынамаларды іріктеу ережелерін қамтитын халықаралық және өңірлік (мемлекетаралық) стандарттар, ал олар болмаған жағдайда ұлттық (мемлекеттік) стандарттар тізбесі туралы» Еуразиялық экономикалық комиссия алқасының 2022 жылғы 29 наурыздағы № 53 шешіміне және 2024 жылғы 18 маусымдағы № 64 «Еуразиялық экономикалық комиссия алқасының 2022 жылғы 29 наурыздағы № 53 шешіміне өзгерістер енгізу туралы» шешіміне сәйкес **БҰЙЫРАМЫН**:

1. Қазақстан Республикасының аумағында Кеден одағының «Май өнімдеріне арналған техникалық регламент» (КО ТР 024/2011) техникалық регламентімен өзара байланысты Беларусь Республикасының, Қырғыз Республикасының және Ресей Федерациясының ұлттық (мемлекеттік) стандарттары техникалық регламент талаптарының сақталуын қамтамасыз ету, техникалық реттеу объектілерінің техникалық регламент талаптарына сәйкестігін бағалау кезінде зерттеулер (сынақтар) және өлшеулер жүргізу мақсатында осы бұйрыққа қосымшаға сәйкес Қазақстан Республикасының ұлттық стандарттары ретінде қолданылсын.

2. Қазақстан Республикасы Сауда және интеграция министрлігі Техникалық реттеу және метрология комитеті төрағасының 2022 жылғы 6 сәуірдегі № 109-НҚ «Қазақстан Республикасы Инвестициялар және даму министрлігі Техникалық реттеу және метрология комитеті төрағасының 2017 жылғы 20 маусымдағы № 174-од «Қазақстан Республикасының аумағында Кеден одағының техникалық регламенттерімен өзара байланысты Ресей Федерациясы мен Беларусь Республикасының ұлттық стандарттарын қолдану туралы» бұйрығына өзгерістер енгізу туралы» бұйрығына қосымшалардың күші жойылды деп танылсын.

3. «Қазақстан стандарттау және метрология институты» шаруашылық жүргізу құқығындағы республикалық мемлекеттік кәсіпорны (ҚазСтандарт) стандарттарды қолдану туралы ақпаратты ай сайынғы стандарттардың ақпараттық көрсеткішінде жарияласын.

4. Осы бұйрықтың орындалуын бақылау Қазақстан Республикасы Сауда және интеграция министрлігі Техникалық реттеу және метрология комитетінің жетекшілік ететін төрағаның орынбасарына жүктелсін.

5. Осы бұйрық қол қойылған күнінен бастап күшіне енеді.

|  |  |
| --- | --- |
| **Қазақстан Республикасы**  **Сауда және интеграция министрлігі Техникалық реттеу және метрология комитетінің төрағасы** | **Ж. Есенбекова** |

**Согласовано**

03.12.2024 11:51 Таңатқанов Табиғат Бақытжанұлы

03.12.2024 12:31 Дәулетбек Әділбек Жарқынұлы

04.12.2024 14:39 Касымова Айгуль Камитовна

**Подписано**

04.12.2024 19:27 Есенбекова Жанна Рашидовна

